ՀՀ-ն ձգտում է խորացնել հարաբերությունները ԵՄ-ի հետ և այդ համատեքստում ստորագրել երկկողմ հարաբերությունների իրավական հիմքերը սահմանող նոր համապարփակ փաստաթուղթ: Այս իմաստով` ԱլԳ Ռիգայի գագաթաժողովը, որն ամփոփեց ԱլԳ ձեռքբերումները վերջին երկու տարիներին և ուղենշեց առաջիկա տարիների համար ծրագրի նպատակները, ԵՄ-ի հետ հարաբերությունները խորացնելու տեսանկյունից ՀՀ համար որոշակի հնարավորություններ է ստեղծում: Սակայն միաժամանակ գագաթաժողովը ինչպես հանդիպման ավարտին ընդունված եզրափակիչ ակտի, այնպես էլ դրա ընթացքում տեղի ունեցած մի շարք զարգացումների առումով, որոշակի մարտահրավերներ է ենթադրում Հայաստանի համար: